подобрување на правата на потрошувачите. Регулаторот, Агенцијата за електронски комуникации, ги утврди начелата за минимален квалитет на мрежа и пристапот до 4G мрежа стана достапен. Тој е сега опремен со инструменти за квалитет и опрема за следење на радиофреквенцискиот спектар што му овозможува подетален мониторинг на квалитетот на услугите од операторите.. Фиксната широкопојасна пенетрација достигна ниво од 16 % кај населението во 2013 година, во споредба со просекот на ЕУ од 29 %. Регулаторот издаде упатство кое поставува широкопојасни интернет цели. Административните надоместоци и такси наметнати на операторите се сè уште над потребното ниво за финансирање на функционирањето на регулаторот. Користењето на вишокот средства од страна на регулаторот за други намени освен за развој на електронските комуникации продолжи и понатаму, поткопувајќи го кредибилитетот на регулаторот. Координацијата за наметнување на санкции меѓу регулаторот и органот за конкуренција е слаба. Административниот капацитет на Министерството за информатичко општество и администрација останува недоволен. Телефонскиот број 112 за итни случаи, сè уште не е воведен.

Што се однесува до услугите на информатичко општество , Законот за академска истражувачка мрежа беше изменет за да му се овозможи да стане регулатор на имиња на домени, како и осум компании потпишаа договори да постапуваат како регистратори на националниот домен. Со ова се завршува процесот на либерализација на пазарот на име на домен. Процесот за воспоставување на Национален центар за одговор на компјутерски инциденти продолжува. Во областа на аудиовизуелната политика , Законот за аудио и аудиовизуелни медиумски услуги беше донесен, делумно, со цел да се усогласи националното законодавство со Директивата за аудиовизуелни медиумски услуги. Поставувањето на институционалната рамка согласно новиот Закон е во тек и останува да се види дали овие ќе функционираат ефикасно во пракса. Измените на Законот беа донесени во јули и во септември, само со мали консултации со засегнатите страни. Преименуваниот медиумски регулаторен орган, Агенцијата за аудио и аудиовизуелни медиумски услуги, продолжи да ги следи содржината на програмите, медиумската сопственост и пазарната концентрација. Тој ја прошири својата активност на следење вклучувајќи ја и регионалната телевизија. Продолжува загриженоста за праведност, објективност и транспарентност на неговиот пристап. Неговата политичка и финансиска независност и онаа на јавниот радиодифузен сервис не се, сè уште, точно определени. ( Види, исто така, Поглавје 23 - Судство и фундаментални права )

#### Заклучок

Добар напредок е постигнат во однос на усогласувањето на acquis - то во областа на информатичкото општество и медиумите. Ново законодавство е утврдено за електронски комуникации и аудиовизуелна политика. Треба да се преземат чекори за да се гарантира независноста на јавниот радиодифузен сервис и медиумскиот регулатор. Општо земено, подготовките во оваа област се на добар пат.

### 4.11. Поглавје 11: Земјоделство и рурален развој

Во однос на хоризонталните прашања , подготовките за воспоставување на интегриран административен и контролен систем се во напредна фаза. Системот за идентификација на земјишни парцели (СИЗП) беше доразвиен и дигитализацијата на земјишните парцели завршена. Системот за идентификација на земјишните парцели сега е подготвен да се користи за следење на директни плаќања на национално ниво. Недоволниот број на персонал одговорен за системот го ризикува редовното одржување, ажурирање и севкупниот квалитет на истиот. Земјоделскиот пазарен информативен систем станува ексклузивен извор на податоци за пазарот. Квалитетот на податоците од мрежата за сметководствени податоци од земјоделски стопанства с è уште треба да се подобрува. Донесен е Закон за консолидација на земјоделско земјиште, кој предвидува спроведување на програми за консолидација на земјишта. Дополнително треба да се подобри пристапот до квалитетни советодавни услуги за земјоделци и мали земјоделски стопанства, особено во однос на стратешката важност на ова прашање. Ефикасна употреба и одржување на објектите за наводнување останува област од интерес.

Буџетот за 2014 година за земјоделството и руралниот развој е фиксен на ниво слично на она од 2013 година (околу 155 милиони евра), што претставува 5% од националниот буџет. Околу две третини од оваа сума претставуваат директни плаќања на земјоделците. За некои земјоделски производи, финансиската поддршка

28